ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๖ของบริษัทไปรษณีย์ไทย จำกัด[๑] อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท ไปรษณีย์ไทย จำกัดมีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๖ของบริษัท ไปรษณีย์ไทย จำกัด ดังต่อไปนี้๑. พิจารณารายงานประจำปี๒๕๕๕ ของคณะกรรมการบริษัท ไปรษณีย์ไทย จำกัด ที่เกี่ยวกับผลการดำเนินงานของบริษัทไปรษณีย์ไทย จำกัดกระทรวงการคลังรับทราบรายงานประจำปีของบริษัท ไปรษณีย์ไทย จำกัดซึ่งแสดงถึงผลการดำเนินงานในรอบปี ๒๕๕๕ ตามที่คณะกรรมการบริษัท ไปรษณีย์ไทย จำกัดเสนอ๒. พิจารณางบการเงินของบริษัท ไปรษณีย์ไทยจำกัด สำหรับปีสิ้นสุด ณ วันที่ ๓๑ ธันวาคม ๒๕๕๕ ตามรายงานของผู้ตรวจสอบบัญชีกระทรวงการคลังอนุมัติงบดุลและงบกำไรขาดทุนของบริษัท ไปรษณีย์ไทยจำกัด สำหรับปีสิ้นสุด ณ วันที่ ๓๑ ธันวาคม ๒๕๕๕ที่ผ่านการตรวจสอบจากสำนักงานการตรวจเงินแผ่นดินแล้ว ตามที่คณะกรรมการบริษัทไปรษณีย์ไทย จำกัด เสนอ เพื่อให้เป็นไปตามข้อบังคับบริษัท ไปรษณีย์ไทย จำกัด ข้อ๒๖๓. การพิจารณาอนุมัติการจัดสรรกำไรและการจ่ายเงินปันผลกระทรวงการคลังอนุมัติให้บริษัท ไปรษณีย์ไทย จำกัดจ่ายเงินปันผลประจำปี ๒๕๕๕ จำนวน ๔๕๓,๖๓๗,๒๑๓.๐๑ บาท โดยบริษัท ไปรษณีย์ไทย จำกัดได้จ่ายเงินปันผลระหว่างกาลประจำปี ๒๕๕๕ ให้กระทรวงการคลังแล้ว จำนวน ๓๔๕,๕๖๐,๙๐๗.๗๔ บาท คงเหลือเงินปันผลที่ต้องจ่ายให้กระทรวงการคลังจำนวน ๑๐๘,๐๗๖,๓๐๕.๒๗ บาทโดยกำหนดให้จ่ายภายใน ๓๐ วันนับจากวันที่ประกาศในราชกิจจานุเบกษาเพื่อให้เป็นไปตามข้อบังคับของบริษัท ไปรษณีย์ไทย จำกัด ข้อ ๒๘๔. การพิจารณาเลือกตั้งกรรมการแทนกรรมการที่ออกตามวาระกระทรวงการคลังพิจารณาแต่งตั้งกรรมการแทนกรรมการที่ออกตามข้อบังคับของบริษัทไปรษณีย์ไทย จำกัด ข้อ ๒๐ ดังนี้๑) นางสาวนงลักษณ์ พินัยนิติศาสตร์ กลับเข้าเป็นกรรมการอีกวาระหนึ่ง๒) นายสมัย ลี้สกุล กลับเข้าเป็นกรรมการอีกวาระหนึ่ง๓) นายณัฏฐวุฒิ โพธิสาโร เป็นกรรมการแทนนายเอนก เพิ่มวงศ์เสนีย์๕. พิจารณากำหนดค่าตอบแทนกรรมการบริษัท ไปรษณีย์ไทย จำกัด๕.๑ การพิจารณาโบนัสกรรมการกระทรวงการคลังอนุมัติให้บริษัท ไปรษณีย์ไทย จำกัดจ่ายโบนัสกรรมการตามหลักเกณฑ์ตามมติคณะรัฐมนตรีเมื่อวันที่ ๒ กรกฎาคม ๒๕๕๖ซึ่งผลการประเมินผลการดำเนินงานของบริษัท ไปรษณีย์ไทย จำกัด ประจำปี ๒๕๕๕อยู่ที่ระดับคะแนน ๔.๑๘๘๕ทำให้โบนัสสุทธิที่กรรมการจะได้รับเท่ากับระดับฐานโบนัสกรรมการบวกเพิ่มด้วยอัตราร้อยละ๕๐ ของระดับฐาน รวมเป็นเงิน จำนวน ๑,๓๐๓,๘๗๕.๙๓ บาท๕.๒ การพิจารณาค่าตอบแทนกรรมการกระทรวงการคลังอนุมัติให้บริษัท ไปรษณีย์ไทย จำกัดกำหนดค่าตอบแทนกรรมการตามหลักเกณฑ์ของมติคณะรัฐมนตรีเมื่อวันที่ ๒ กรกฎาคม ๒๕๕๖โดยกรรมการ ปณท จะได้รับค่าตอบแทนรายเดือนไม่เกิน ๑๐,๐๐๐ บาท/คน/เดือน โดยให้ประธานกรรมการ ปณท ได้รับค่าตอบแทนรายเดือนเป็น ๒เท่าของกรรมการ ปณท นอกจากนี้ กรรมการ ปณท จะได้รับเบี้ยประชุมรายครั้งไม่เกิน ๑๐,๐๐๐ บาท/คน/ครั้ง ไม่เกิน ๑ ครั้งต่อเดือนโดยประธานกรรมการจะได้รับสูงกว่ากรรมการร้อยละ ๒๕และรองประธานกรรมการได้รับสูงกว่ากรรมการร้อยละ ๑๒.๕ ทั้งนี้ หลักเกณฑ์การจ่ายค่าตอบแทนและเบี้ยประชุมกรรมการรัฐวิสาหกิจและคณะกรรรมการชุดย่อย/คณะอนุกรรมการ/คณะทำงานอื่นให้ปฏิบัติตามมติคณะรัฐมนตรีดังกล่าวข้างต้น โดยให้มีผลตั้งแต่วันที่ ๑ สิงหาคม๒๕๕๖ ตามที่มติคณะรัฐมนตรีกำหนด๖. พิจารณาแต่งตั้งผู้สอบบัญชีและการกำหนดจำนวนเงินค่าสอบบัญชีกระทรวงการคลังอนุมัติแต่งตั้งสำนักงานการตรวจเงินแผ่นดินเป็นผู้สอบบัญชีของบริษัทไปรษณีย์ไทย จำกัด ตามที่คณะกรรมการบริษัท ไปรษณีย์ไทย จำกัด เสนอ ทั้งนี้ เพื่อให้เป็นไปตามข้อบังคับบริษัทไปรษณีย์ไทย จำกัด ข้อ ๒๓โดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๒๒ พฤศจิกายน พ.ศ. ๒๕๕๖รังสรรค์ศรีวรศาสตร์ปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๗ มกราคม ๒๕๕๗โชติกานต์/ผู้ตรวจ๗ มกราคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๘๙ ง/หน้า ๑๙/๒๕ ธันวาคม ๒๕๕๖